open-index/open-wikipedia-markdown huggingface dataset:
Նա լավ է խաղում (ֆիլմ)

**«Նա լավ է խաղում»** (անգլ.՝ *He got game*), Սպայկ Լիի կողմից 1998 թվականին նկարահանված սպորտային դրամա։ Կինոնկարի նկարահանման աշխատանքները տեղի են ունեցել 1997 թվականի հուլիսից մինչև սեպտեմբերը։ Գլխավոր դերերում հանդես են գալիս Դենզել Վաշինգտոնը, NBA-ի բասկետբոլիստ Ռեյ Ալենը, Միլա Յովովիչը, Ռոզարիո Դոուսոնը և այլք։

## Սյուժե
Ջեյք Շաթլսվորթը (Վաշինգտոն) կրում է ցմահ ազատազրկում՝ կնոջն անգիտակցաբար սպանելու պատճառով։ Ջեյքի որդին՝ Հիսուս Շաթլսվորթը (Ալեն), հոր բացակայության ընթացքում կարողանում է վերածվել մեծ հեռանկարներ ունեցող բասկետբոլիստի, ով հանդես է գալիս Բրուքլինում գտնվող Լինքոլնի անվան ավագ դպրոցի բասկետբոլային թիմում։ Հիսուսը դեռ չի կարողանում որոշել, թե դպրոցն ավարտելուց հետո որ համալսարանի առաջարկած կրթաթոշակային ծրագիրն է ընդունելու, իսկ շրջապատողները տեղ ու դադար չեն տալիս՝ անընդհատ հարցնելուվ, թե որտեղ է հանդես գալու։ Ջեյքը առաջարկություն է ստանում իր բանտապետից. նրան տրվելու էր կարճաժամկետ ազատություն, որի ընթացքում պետք է համոզեր բասկետբոլիստ որդուն հանդես գալու «Բիգ սթեյթ» համալսարանի թիմում, հաջողության դեպքում Շաթլսվորթ ավագին սպասվում էր պատժաժամկետի աննախադեպ թեթևացում։ Հիսուսը, սակայն, չէր ընդունում հոր գոյությունը և չափազանց մեծ ատելությամբ էր լցված հոր հանդեպ։

## Դերերում
* Դենզել Վաշինգտոն - Ջեյք Շաթլսվորթ
* Ռեյ Ալեն - Հիսուս Շաթլսվորթ
* Միլա Յովովիչ - Դակոտա Բարնս
* Ջոն Թուրթուրո - մարզիչ Բիլի Սանդեյ
* Ռոզարիո Դոուսոն - Լալա Բոնիլա
* Ջիմ Բրաուն - Սպայվի
* Հիլ Հարփեր - Քոլմեն «Բուգեր» Սայկս
* Զելդա Հարիս - Մերի Շաթլսվորթ
* Բիլի Նան - Հորեղբայր Բաբա
* Լոնետ Մակքի - Մարթ Շաթլսվորթ
* Ռիք Ֆոքս - Չիկ Դիգան

Հիսուսի դերի համար ռեժիսոր Սպայկ Լին առաջ էր քաշել NBA-ի բասկետբոլիստներ Կոբի Բրայանտի, Թրեյսի Մակգրեյդիի, Ալեն Այվերսոնի, Քևին Գառնեթի և Ստեֆոն Մարբերիի թեկնածությունները։ «Միլոուքի Բաքս»-«Նյու Յորք Նիքս» հանդիպման խաղակեսին Լին որոշում է մոտենալ Ռեյ Ալենին և առաջարկել դերը։ Ալենը համաձայնում է և շուրջ ութ ամիս հաճախում դերասանական արվեստի մասնավոր պարապմունքների, քանի որ չուներ դերասանական փորձ։

Ֆիլմի սկզբնամասում կամեո ձևավաչափով հանդես են գալիս NBA-ի բասկետբոլիստներ Շաքիլ Օ'Նիլը, Ռեջի Միլլերը, Բիլ Ուոլթոնը, Սկոտի Պիպենը, Մայքլ Ջորդանը, Չարլզ Բարքլին, մարզիչներ Ջորջ Կարլը, Ռիք Պիտինոն և մեկնաբան Դիք Վիթեյլը։

## Ծանոթագրություններ

## Արտաքին հղումներ
* 
* 
* 

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1998 դրամա ֆիլմեր
Կատեգորիա:1998 ֆիլմեր
Կատեգորիա:Touchstone Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան սպորտային ֆիլմեր
Կատեգորիա:Իլինոյսում նկարահանված ֆիլմեր
Կատեգորիա:Նյու Յորքում նկարահանված ֆիլմեր
Կատեգորիա:Նյու Ջերսիում նկարահանված ֆիլմեր
Կատեգորիա:Վիրջինիայում նկարահանված ֆիլմեր
Կատեգորիա:Ֆիլմեր բասկետբոլի մասին
Կատեգորիա:Ֆիլմեր հայր-որդի հարաբերությունների մասին
Կատեգորիա:Ֆիլմեր, որոնց գործողությունները տեղի են ունենում ԱՄՆ-ում
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Մեհդի Բենատիա

**Մեհդի Բենատիա** (, ), մարոկկացի ֆուտբոլիստ, Բավարիա ֆուտբոլային ակումբի և Մարոկկոյի ազգային հավաքականի պաշտպան։

## Կարիերա
2010 թվականի փետրվարի 3-ին Ուդինեզեն պայմանագիր կնքեց Մեհդիի հետ, սակայն իտալական թիմին վերջինս միացավ միայն հաջորդ ամռանը։

2013 թվականի հուլիսի 5-ին իտալական Ռոման հայտարարեց մարոկկացի պաշտպանի ձեռք բերման մասին, տրանսֆերի դիմաց Ռոման Ուդինեզեին վճարեց 13.5 միլիոն եվրո։

2014 թվականի օգոստոսի 28-ին Մյունխենի Բավարիան հայտարարեց, որ 5 տարվա պայմանագիր է կնքել Բենատիայի հետ։

## Ծանոթագրություններ

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Բավարիա Մյունխենի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գենգանի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լորյանի ֆուտբոլիստներ
Կատեգորիա:Կրեմոնեզեի ֆուտբոլիստներ
Կատեգորիա:Մարոկկացի ֆուտբոլիստներ
Կատեգորիա:Մարոկկոյի հավաքականի ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:Ուդինեզեի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Տուրի ֆուտբոլիստներ
Կատեգորիա:Օլիմպիկ Մարսելի ֆուտբոլիստներ
Կատեգորիա:Ֆրանսիացի ֆուտբոլիստներ
Թրեյսի Մակգրեյդի

**Թրեյսի Լամար Մակգրեյդի կրտսեր** (անգլ.՝ *Tracy Lamar McGrady, Jr.*, ), հայտնի նաև **Թի-Մակ** (*T-Mac*) մականվամբ, ամերիկացի նախկին բասկետբոլիստ։ Առավել հայտնի է Բասկետբոլի ազգային ասոցիացիայի (NBA) «Տորոնտո Ռեպտորս», «Օռլանդո Մեջիք» և «Հյուստոն Ռոքեթս» ակումբներում հանդես գալու տարիներից։ Խաղացել է Հարձակվող պաշտպանի և թեթև հարձակվողի դիրքերում։ Մասնագիտական կարիերայի ընթացքում Մակգրեյդին 7 անգամ ճանաչվել է աստղ (*NBA All-Star*), ինչպես նաև 2 անգամ դարձել All-NBA առաջին թիմ, 3 անգամ՝ All-NBA երկրորդ թիմ և 2 անգամ All-NBA երրորդ թիմ խորհրդանշական հավաքականների անդամ։ 2001 թվականին Մակգրեյդիին է շնորհվել տարվա ամենակատարելագործված բասկետբոլիստի մրցանակը։

Մակգրեյդին հանդես չի եկել համալսարանային առաջնություններում և դրա փոխարեն ուղղակիորեն NBA մուտք է գործել ավագ դպրոցից՝ ընտրվելով 1997 թվականին անցկացված դրաֆթի առաջին ռաունդի 9-րդ ընտրությամբ՝ «Տորոնտո Ռեպտորսի» կողմից։ «Ռեպտորսից» բացի Մակգրեյդին խաղացել է «Օռլանդո Մեջիքի», «Հյուստոն Ռոքեթսի» (թիմակցելով չին կենտրոնական Յաո Մինգի հետ), «Նյու Յորք Նիքսի», «Դետրոյթ Փիստոնսի», «Ատլանտա Հոքսի», չինական «Քինգդաո Իգլզի» (CBA) և «Սան Անտոնիո Սփըրսի» կազմերում։ 2003 թվականին «ՍԼԵՄ» ամսագիրը Մագկրեյդին մտցրել է «Բոլոր ժամանակների Թոփ 75 բասկետբոլիստների» վերջին՝ 75-րդ հորիզոնականում։ Մակգրեյդիի խաղաոճն հաճախ համեմատվում է Ջորջ «Սառցե մարդ» Գերվինի խաղաոճի հետ։

## Ծանոթագրություններ

## Արտաքին հղումներ

* Պաշտոնական կայք
* NBA.com էջ
* Բասկետբոլ-ռեֆերենս էջ 

Կատեգորիա:1979 ծնունդներ
Կատեգորիա:Ամերիկացի բասկետբոլիստներ
Կատեգորիա:Օռլանդո Մեջիքի բասկետբոլիստներ
Յուլիան Տուվիմ

**Յուլիան Տուվիմ** (, ), լեհ բանաստեղծ։

Վաղ շրջանի գործերին բնորոշ է լավատեսական աշխարհընկալումը («Հետամտում եմ աստծուն», 1918, «Պարող Սոկրատեսը», 1920, «Յոթերորդ աշունը», 1922)։ Տուվիմը ժողովրդականացրել է պոեզիան՝ նրա մեջ մտցնելով փողոցի խոսակցական և նոր՝ քաղաքաբնակ հերոսի լեզուն։ 20-ական թթ․ 2-րդ կեսից Տուվիմի ստեղծագործության մեջ գերիշխել է պարզ ու ներդաշնակ բանաստեղծության ձգտումը («Բառերն արյան մեջ», 1926, «Սաղարթավոր անտառը», 1929, «Գնչուական աստվածաշունչ․․․», 1933, «Բոցավառվող էություն», 1936, ժողովածուներ)։

30-ական թթ․ հանդես է եկել ի պաշտպանություն «հումանիստական ու մշակութային արժեքների, որոնց սպառնում էր ֆաշիզմը»։ «Պարահանդես օպերայում» (1936, հրատարակվել է 1946 թ.) երգիծական պոեմում դեմ է արտահայտվել երկրի կառավարությանը։

Երկրորդ համաշխարհային պատերազմի (1939 - 1945) տարիներին Տուվիմը եղել է տարագրության մեջ, ծավալել է հակաֆաշիստական ակտիվ գործունեություն, գրել «Լեհաստանի ծաղիկները» (անավարտ, հրատարակվել է 1949 թ.) քնարաէպիկական պոեմը։

1946-ին վերադարձել է Լեհաստան, հրատարակել «Նոր բանաստեղծություններից» (1953) շարքը։

Տուվիմը ռուսական դասական և սովետական գրկականության թարգմանիչ է, մանկական բանաստեղծությունների, լեհական բարքերի ու սովորույթների, լեզվի ու գրականության պատմության գրքերի հեղինակ։
## Ծանոթագրություններ

Կատեգորիա:Լեհ բանաստեղծներ
Կատեգորիա:Լեհաստանի գրողների միության անդամներ
Կատեգորիա:20-րդ դարի բանաստեղծներ
Կատեգորիա:20-րդ դարի թարգմանիչներ
Կատեգորիա:20-րդ դարի տղամարդ գրողներ
Կատեգորիա:Հրեա բանաստեղծներ
Կատեգորիա:Լեհ լրագրողներ
Կատեգորիա:Լեհ թարգմանիչներ
Կատեգորիա:Վարշավայի համալսարանի շրջանավարտներ
Կատեգորիա:Լեհ մանկագիրներ
Կատեգորիա:Հրեա լրագրողներ
Կատեգորիա:Լեհ լեզվաբաններ
Կատեգորիա:Սրտամկանի ինֆարկտից մահացածներ
Կատեգորիա:Բանաստեղծներ այբբենական կարգով
Դեմիան Լիլարդ

**Դեմիան Լեմոնտ Օլլի Լիլարդ** (, ), ամերիկացի պրոֆեսիոնալ բասկետբոլիստ, խաղարկող։ Հանդես է գալիս Բասկետբոլի ազգային ասոցիացիայի (NBA) «Միլուոքի Բաքս» ակումբում։

Ավագ դպրոցի կարիերան անցկացրել է Նոտր Դամ ակադեմիայում, որից հետո հանդես է եկել Վեբերի նահանգային համալսարանում։ 2012 թ.-ի ապրիլին Լիլարդը որոշում է բաց թողնել ավարտական համալսարանային մրցաշրջանը և մասնակցության հայտ է ներկայացնում NBA-ի դրաֆթ։ 2012 թվականի NBA դրաֆթի առաջին ռաունդի վեցերորդ ընտրության իրավունքով Լիլարդին ընտրում է «Պորտլենդ Թրեյլ Բլեյզերսը»։ Լիլարդը հաջող է դրսևորում 2012 թվականի ամառային առաջնության ճամբարում՝ ունենալով 26, 5 միավոր, 4, 0 անդրադարձ և 5, 3 արդյունավետ փոխանցում միջին ցուցանիշները և ճանաչվելով առաջնության համա-MVP։ NBA-ում անցկացրած առաջին մրցաշրջանից հետո՝ 2013 թվականին Լիլարդը ճանաչվում է «NBA տարվա նորեկ»։

## Դպրոցական տարիներ
Սովորել է Կալիֆորնիա նահանգի «Օքլենդ» ավագ դպրոցում։

## Համալսարանային տարիներ
Մեկնարկային մրցաշրջանում Լիլարդը Վեբերի նահանգային համալսարանի «Ուայլդքեթս» ակումբում միջինում հավաքում էր 11 միավոր։ 2-րդ մրցաշրջանում Լիլարդը բարելավում է ցուցանիշները՝ իր հաշվին միջինում գրանցելով 20 միավոր։ Մրցաշրջանի ավարտին հռչակվում է կոնֆերիանցիայի լավագույն բասկետբոլիստը։ 2010-2011 մրցաշրջանը կարճ է տևում ոտքի շրջանում ստացած վնասվածքի պատճառով։

## NBA
2012 թվականի հունիսի 28-ին Լիլիարդը NBA-ի դրաֆթի շրջանակներում ընտրվում է «Պորտլենդ Թրեյլ Բլեյզերս» ակումբի կողմից։ Մասնագիտական կարիերայի մեկնարկային Մրցաշրջանի 82 հանդիպումները հաջող անցկացնելուց հետո Լիլարդը ճանաչվում է որպես տարվա նորեկ։

## Երաժշտական կարիերա
Լիլարդը նաև ռեփեր է և հանդես է գալիս Dame D.O.L.L.A. բեմական անվամբ։ 2013 թվականին նա սկսեց «Four Bar Friday» սոցցանցային թրենդը, որի ընթացքում ինքը և Ինստագրամի օգտատերերը յուրաքանչյուր ուրբաթ տեղադրում են իրենց ռեփ ֆրիսթայլերը՝ տեսանյութում օգտագործելով #4BarFriday հեշթեգը։ 2016 թվականի հոկտեմբերին նա թողարկեց իր դեբյուտային «The Letter O» ալբոմը, իսկ հաջորդ տարվա հոկտեմբերին երկրորդ՝ «Confirmed» ալբոմը։

### Ստուդիական ալբոմներ

## Արտաքին հղումներ
* NBA.com էջ
* Կենսագրությունը Վեբերի նահանգային համալսարանի սպորտային կայքում 
* Կենսագրությունը ESPN-ում

## Ծանոթագրություններ

Կատեգորիա:1990 ծնունդներ
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:21-րդ դարի ամերիկացի ռեփերներ
Կատեգորիա:Ամերիկացի բասկետբոլիստներ
Կատեգորիա:Միլուոքի Բաքսի բասկետբոլիստներ
Կատեգորիա:Պորտլենդ Թրեյլ Բլեյզերսի բասկետբոլիստներ
Թորնթոն Ուայլդեր

**Թորնթոն Ուայլդեր** (, ), ամերիկացի գրող։

Ճանաչվել է «Կաբալա» (, 1926) վեպով։ «Սուրբ Լյուդովիկոս արքայի կամուրջը» (The Bridge of San Luis Rey, 1927, Պուլիտցերյան մրցանակ, 1928) վիպակում և «Անդրոսցի կինը» (, 1930) վեպում, դիմելով պատմական անցյալին, Ուայլդերը փորձել է պարզել մարդկային էության մնայուն ու անփոփոխ հատկանիշները։ «Երկինքն իմ նշանակման վայրն է» (, 1934) վեպում, «Մեր քաղաքը» (, 1938, Պուլտիցերյան մրցանակ, 1938) պիեսում արտացոլել է ժամանակակից կյանքը։ Կենցաղային կատակերգության օրինակ է «Խնամախոսուհին» (1939) պիեսը։

1948 թվականին հրատարակվել է Ուայլդերի «Մարտյան իդոսներ» () նշանավոր վեպը։ 1967 թվականին, շուրջ 20-ամյա լռությունից հետո, Ուայլդերը հանդես է եկել սոցիալական և բարոյական հրատապ խնդիրներ առաջադրող «Ութերորդ օրը» () վեպով։ Գրողի հումանիզմի լավագույն արտահայտություններից է «Թեոֆիլ Նորթ» (, 1973) վեպը։

Ուայլդերի ստեղծագործությանը բնորոշ են ռեալիստական մեծ ընդգրկումներն ու փիլիսոփայական ընդհանրացումները։

## Ծանոթագրություններ

Կատեգորիա:Ամերիկացի գրողներ
Կատեգորիա:Փրինսթոնի համալսարանի շրջանավարտներ
Կատեգորիա:ԼԳԲՏ վիպասաններ
Կատեգորիա:20-րդ դարի ամերիկացի վիպասաններ
Կատեգորիա:Պուլիցերյան մրցանակակիրներ
Կատեգորիա:Եյլի համալսարանի շրջանավարտներ
Կատեգորիա:Ամերիկացի սցենարիստներ
Կատեգորիա:Ամերիկացի դրամատուրգներ
Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Հարվարդի համալսարանի դասախոսներ
Կատեգորիա:Ամերիկացի տղամարդ վիպասաններ
Կատեգորիա:Ավստրիական «Գիտության և արվեստի համար» պատվո խաչի ասպետներ
Կատեգորիա:20-րդ դարի ամերիկացի տղամարդ գրողներ
Տրոյական ձի

մինի|Տրոյական ձիու ամենավաղ պատկերը շուրջ մ.թ.ա. 670 թ. թվագրվող հունական սափորի վրա
**Տրոյական ձի**, ըստ հին հունական առասպելաբանության՝ Տրոյայի պատերազմի 10-րդ տարում հույների կողմից Ոդիսևսի խորհրդով կառուցված փայտե հսկա ձի։ Տրոյան պաշարած հույներն իբր դրա մեջ թաքցրել են մի քանի ընտիր ռազմաջոկատ, այն թողել քաղաքի արտաքին պարսպի մոտ և հեռացել՝ ձևացնելով, որ վերացնում են պաշարումը։

Տրոյացիներն, անտեսելով Լաոկոոն քրմապետի նախազգուշացումները և հավատալով հույն լրտեսի կեղծ խոսքերին, թե փայտե ձիուն տիրող քաղաքը դառնալու է անառիկ, այն տեղափոխել են պարիսպներից ներս և զետեղել Աթենաս դիցուհու տաճարի մոտ։ Գիշերը դրա միջից դուրս եկած զինվորները բացել են բերդապարսպի դարպասները և ներս թողել հունական զորքերին, որոնք գրավել ու կործանել են Տրոյան։

«Տրոյական ձի» արտահայտությունն այլաբանորեն նշանակում է նվեր թշնամուն՝ նրան խաբելու, ծուղակը գցելու և կործանելու նպատակով։

Կատեգորիա:Տրոյական պատերազմ
Կատեգորիա:Դիցաբանական ձիեր
Կատեգորիա:Հին հունական դիցաբանության առարկաներ
Ֆաներ

մինի|260 px|ֆաների պատրաստման գործընթացի սխեմա
**Ֆաներ** (,  - դարսել), նրբատախտակ, թերթավոր փայտանյութ, որն ստացվում է առավելապես ծլեպված շպոնի կենտ թվով (3-ից 9-ը և ավելի) շերտերի սոսնձումով (փայտաթելքի նկատմամբ շպոնի թերթերի խաչաձև տեղադրումով)։ Ֆաները ստանում են կեչուց, լաստենուց, սոճուց, հացենուց, հաճարենուց և այլն։

Տարատեսակները լինում են մետաղապատ, ամրանավորված, հրակայուն։ Կախված խոնավության ազդեցության նկատմամբ ունեցած դիմադրությունից՝ տարբերում են ջրակայուն, միջին և սահմանափակ ջրակայունության ֆաներներ։

Կատեգորիա:Շինարարական նյութեր
Երկրորդ տիեզերական արագություն

մինի|Առաջին և երկրորդ տիեզերական արագությունների վերլուծությունը ըստ Իսահակ Նյուտնի։ A և B մարմինները ընկնում են գետնին։ C մարմինը դուրս է գալիս շրջանագծային ուղեծիր, D-ն՝ էլիպտական։ Е մարմինը դուրս է գալիս բաց տիեզերք։**Երկրորդ տիեզերական արագությունը** այն նվազագույն արագությունն է, որն անհրաժեշտ է հաղորդել մարմնին, որպեսզի այն կարողանա հեռանալ որևէ տիեզերական մարմնի ձգողական դաշտից։

## Ստացումը
Երկրորդ տիեզերական արագության թվային արժեք ստանալու համար պետք է օգտվել էներգիայի պահպանման օրենքից`

\frac{mv_2^2}{2}-G\frac{mM}{R}=0,

որտեղ`

m-մարմնի զանգվածն է,

M-մոլորակի զանգվածն է,

R-մոլորակի շառավիղն է,

G-գրավիտացիոն հաստատունն է,

v_2-երկրորդ տիեզերական արագությունն է այստեղից հետևում է.

v_2=\sqrt{2G\frac{M}{R}}.

## Երկրորդ տիեզերական արագության արժեքները տարբեր երկնային մարմինների համար

## Տես նաև
* Տիեզերական արագություն
* Առաջին տիեզերական արագություն
* Երրորդ տիեզերական արագություն
* Չորրորդ տիեզերական արագություն

Կատեգորիա:Աստղադինամիկա
Քայրի Իրվինգ

**Քայրի Էնդրյու Իրվինգ** (, ), ամերիկացի պրոֆեսիոնալ բասկետբոլիստ, խաղարկող։ Հանդես է գալիս Բասկետբոլի ազգային ասոցիացիայի (NBA) «Բրուքլին Նեթս» ակումբում։

2010–2011 թվականների ընթացքում հանդես է եկել Դյուքի համալսարանում, որից հետո ընտրվել է առաջինը 2011 թվականի NBA դրաֆթում՝ «Կլիվլենդ Կավալիերսի» կողմից։ Մրցաշրջանի ավարտին արժանացել է տարվա նորեկի մրցանակին։

«Կավալիերսի» կազմում 2016 թվականին ճանաչվել է NBA-ի չեմպիոն։

Հանդես է եկել նաև Միացյալ Նահանգների բասկետբոլի ազգային հավաքականում, որի կազմում նվաճել է ոսկե մեդալ 2014 թվականի ՖԻԲԱ-ի աշխարհի առաջնությունում։

## Վաղ կյանք
Քայրի Էնդրյու Իրվինգը ծնվել է 1992 թվականի մարտի 23-ին Ավստրալիայի մայրաքաղաք Մելբուրնում։ Նրա ընտանիքը տեղափոխվել է Միացյալ Նահանգներ, երբ նա եղել է 2 տարեկան։ Նրա մայրը՝ Էլիզաբեթը, մահացել է երբ նա եղել է 4 տարեկան, որից հետո հայրը՝ Դրեդերիկը, ամուսնացել է Շեթելիայի հետ։ Ունի մեկ ավագ քույր՝ Էյժան, և մեկ կրտսեր քույր՝ Լոնդոնը։

## Անձնական կյանք
2015 թվականին ծնվել է նրա դուստրը` Ազուրի Էլիզաբեթ Իրվինգ։ 2017 թվականի փետրվարին Իրվինգն հարցազրույցներից մեկում հայտարարեց, որ կարծում է` երկրագունդը տափակ է։ Հետագա հարցազրույցներում, նա արդեն ավելի քիչ էր պնդում իր այդ համոզմունքը` հորդորելով մարդկանց «անել իրենց սեփական հետազոտությունը» տվյալ թեմայի շուրջ։

## Դերասանական կարիերա
2012 թվականից նա նկարահանվել է Pepsi Max-ի գովազդային հոլովակներում, որոնցում մարմնավորել է ծերուկ բասկետբոլիստ Անքլ Դրյուի () կերպարը։ Այդ գովազդների մեծ տարածում գտնելու արդյունքում նաև նկարահանվել է «Uncle Drew» ֆիլմը, որի պրեմիերան կայացել է 2018 թվականի հունիսին։

### Ֆիլմագրություն

## Մրցանակներ և այլ նվաճումներ
* 2010&nbsp;-&nbsp;«Մաքդոնալդս» վարկածով All-American
* 2010&nbsp;-&nbsp;Նայք հուպ սամիթ վարկածով All-American
* 2010&nbsp;-&nbsp;«Ջորդան» ապրանքանիշի վարկածով All-American
* 2011&nbsp;-&nbsp;առաջին ընտրությունը դրաֆթում
* 2011–12&nbsp;-&nbsp;NBA-ի ամսվա նորեկ (դեկտեմբեր, հունվար, փետրվար, մարտ)
* 2012&nbsp;-&nbsp;Ծագող աստղերի մրցույթի MVP
* 2012&nbsp;-&nbsp;NBA տարվա նորեկ
* 2012&nbsp;-&nbsp;NBA All-Rookie առաջին թիմ խորհրդանշանական թիմի անդամ
* 2013&nbsp;-&nbsp;Երեք միավորանոց նետումների մրցույթի հաղթող
* 2013&nbsp;-&nbsp;NBA աստղ

## Ծանոթագրություններ

## Արտաքին հղումներ
* Էջը NBA.com կայքում
* Էջը Բասկետբոլ-ռեֆերենսում
* Պաշտոնական Ֆեյսբուք էջ

Կատեգորիա:1992 ծնունդներ
Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:Ամերիկացի բասկետբոլիստներ
Կատեգորիա:Ավստրալիացի բասկետբոլիստներ
Կատեգորիա:Դալաս Մավերիքսի բասկետբոլիստներ
Կատեգորիա:Մարտի 23 ծնունդներ
Կատեգորիա:Կլիվլենդ Կավալիերսի բասկետբոլիստներ
Կատեգորիա:Բոստոն Սելտիքսի բասկետբոլիստներ
Կատեգորիա:Բրուքլին Նեթսի բասկետբոլիստներ
Կատեգորիա:Ամերիկացի օլիմպիական չեմպիոններ
Ուզբեկերեն Վիքիպեդիա

**Ուզբեկերեն Վիքիպեդիա** (), բաժին է Վիքիպեդիայում ուզբեկերեն լեզվով։

Ստեղծվել է 2004 թվականի հունվարին։ Այդ ժամանակ էլ առաջացավ սկզբնական բաժնի էջը։

## Հանրություն
Ըստ alexa.com-ի վիճակագրության, Վիքիպեդիան զբաղեցնում է իններորդ տեղը Ուզբեկստանում հաճախելիության կայքերի շարքում՝ Գուգլ, ՅուԹյուբ, Յանդեքս, mail.ru, olx.uz, mover.uz, և kun.uz-ից հետո։

Ուզբեկերեն Վիքիպեդիայում կա 8 ադմինիստրատոր (այսինքն շուրջ 0,06% իր ամբողջ մասնակիցների քանակով)։

Ուզբեկական այբուբենը հանդիսացավ լրացուցիչ պատճառ Ուզբեկերեն Վիքիպեդիայի զարգացման համար, քանի որ կայքը օգտագործում է լատինական այբուբենը։

## Հոդվածների բովանդակությունը
 թվականի  -ի դրությամբ Վիքիպեդիայի ուզբեկերեն բաժնում կա 11 ընտրյալ հոդվածներ () և 20 լավ հոդվածներ ()։

## Ուզբեկերեն Վիքիպեդիայի ակտիվությունը


DateFormat = dd/mm/yyyy
ImageSize = width:160 height:1000
PlotArea = width:80 height:950 left:40 bottom:20
Period = from:01/12/2002 till:17/09/2013
TimeAxis = orientation:vertical
ScaleMajor = unit:year increment:1 start:01/01/2003
ScaleMinor = unit:month increment:1 start:01/06/2003
PlotData=
  bar:Leaders width:25 mark:(line,white) align:left fontsize:S shift:(22,2) anchor:middle
  from:01/12/2002 till:17/09/2013 color:green
  at:01/12/2002  text:Ստեղծվել է
  at:01/10/2003 text: 
  at:01/07/2004 text: 
  at:15/05/2005 text:
  at:15/01/2006 text:100
  at:24/05/2006 text:500
  at:28/05/2006 text:1 000
  at:15/08/2006 text:2 000
  at:17/08/2006 text:4 000
  at:17/01/2009 text:7 000
  at:05/06/2012 text:10 000
  at:05/07/2012 text:20 000
  at:31/07/2012 text:30 000
  at:27/08/2012 text:40 000
  at:08/11/2012 text:50 000
  at:29/11/2012 text:60 000
  at:04/01/2013 text:70 000
  at:13/02/2013 text:80 000
  at:10/03/2013 text:90 000
  at:20/03/2013 text:100 000
  at:21/04/2013 text:110 000
  at:09/05/2013 text:120 000 



## Վիճակագրություն
Այսօր՝   -ին Վիքիպեդիայի Ուզբեկերեն բաժինը ունի  ։ Գրանցված են  , նրանցից  կատարել են գոնե մեկ խմբագրում անցած 30 օրվա ընթացքում, իսկ   ունեն ադմինիստրատորի կարգավիճակ։ Ընդհանուր խմբագրումների թիվը հատում է -ը։

## Արգելափակում
2011 թվականի վերջին ուզբեկերեն Վիքիպեդիան արգելափակում են։

## Ծանոթագրություններ

## Արտաքին հղումներ

Կատեգորիա:2006 ստեղծված կայքեր
Արզնի

**Արզնի գյուղ,** առողջարանային գյուղ Հայաստանում, Կոտայքի մարզում։ Գտնվում է մարզկենտրոնից 29 կմ հարավ-արևմուտք, Երևանից 23 կմ դեպի հյուսիս, Հրազդան գետի ձախափնյա սարավանդի վրա, ծովի մակարդակից 1340 մ բարձրության վրա։

Գյուղը հիմնվել է 19-րդ դարում Պարսկաստանից Արևելյան Հայաստան տեղափոխված ասորիների կողմից։ Բնակչությունը կազմում է 2,529 մարդ (2009), հիմնականում՝ ասորիներ։

Արզնին առողջավայր է, հայտնի է իր հանքային ջրերով։ Արզնիի առողջարանները կառուցված են նաև Հրազդանի կիրճում, գետի երկու ափերին։

## Բնակչություն
Արզնիի ազգաբնակչության փոփոխությունը.

## Տնտեսություն
Արզնիից ոչ հեռու գտնվում է Արզնի ՀԷԿ-ը։ Գյուղում կա թանկարժեք քարերի մշակման գործարան։

## Պատմամշակութային կառույցներ
ձախից|մինի|Արզնիի Սուրբ Մարիամ ասորական եկեղեցի
Արզնիում են գտնվում Սբ. Կարապետ (XVII-XVIII դարեր), Սբ. Մարիամ Աստվածածին (XIX դար), Սբ.Պողոս-Պետրոս (XVIII-XIX դարեր) եկեղեցիները և VI դար եռախորան կանգուն եկեղեցին։

Ասորիներն ունեն իրենց եկեղեցին։ Գյուղի տարածքում հայտնաբերվել են հին քարե դարի և նեոլիթի նյութեր։

## Պատմական ակնարկ
Նախկինում կոչվել է Արծնի, Սարջալա, ասորաբնակ լինելու համար կոչվել է նաև Արզնի-Ասորիք։ Հայտնի է եղել որպես զուտ հայկական գյուղ։ Սրա ապացույցներն են Արզնիի տարածքի շինությունների և պարիսպների ավերակները, մինչև 19-րդ դարի վերջերը, պարիսպներից դուրս, հյուսիսային կողմում սրբատաշ քարից շինված դեռևս կանգուն 2 մատուռները, խաչարձաններով հարուստ գերեզմանատունը։ Արզնի անվան ամենահին հիշատակությունը գալիս է 15-րդ դարի կեսերից, որի ստուգաբանությունը կապված է Արա Գեղեցիկի և Շամիրամի առասպելի հետ։ Գյուղում կա 6-րդ դարի կանգուն եկեղեցի, իսկ հին եկեղեցիների քարերով ասորիները կառուցել են նաև իրենց եկեղեցին։ Նրա տարածքում հայտնաբերվել են քարե դարի և նեոլիթի ժամանակաշրջանի նյութեր։ Հրազդանի կիրճի ձորում կան քարայրներ, որոնք հնում ծառայել են որպես պատսպարան և ունեցել պաշտպանական նշանակություն։

## Ավանդություն
Այստեղ ժամանակին ճակատամարտ է տեղի ունենում Արա Գեղեցիկի ու Շամիրամի միջև։ Արան ընկնում է պատերազմի դաշտում։ Շամիրամը հրամայում է զինվորներին գտնել նրա դիակը։ Որովհետև բացի Շամիրամից ուրիշ ոչ ոք չէր ճանաչում Արային, դիակները բերում են նրա մոտ, որ զննի։ Ամեն անգամ դիակը Շամիրամին ցույց տալիս, զինվորներն ասում են՝ «Ա՜ռ զննի»։ Դրանից հետո այդ տեղը կոչվում է Արզնի։

## Հայտնի արզնեցիներ
* Արսեն Միխայլով, ՀՀ ԱԺ 6-րդ գումարման պատգամավոր։

## Տես նաև
* Արզնիի պատմության և մշակույթի անշարժ հուշարձանների ցանկ (Կոտայքի մարզ)

## Ծանոթագրություններ

Կատեգորիա:Կոտայքի մարզի գյուղեր
Դերոն Ուիլյամս

[thumb|right|Դերոն Ուիլյամսը և [Լեբրոն Ջեյմսը ողջունում են ԱՄՆ 44-րդ նախագահ Բարաք Օբամային և առաջին տիկին Միշել Օբամային (Լոնդոն 2012)]]

**Դերոն Մայքլ Ուիլյամս** (, ), ամերիկացի նախկին բասկետբոլիստ, խաղարկող։

Ուսանողական առաջնությունը անցկացնելով Իլինոյսի համալսարանի «Ֆայթինգ Իլինի» թիմում՝ Ուիլյամսը մուտք է գործում 2005 թվականի NBA դրաֆթ՝ ընտրվելով երրորդը «Յութա Ջազի» կողմից։ «Ջազում» Ուիլյամսն անցկացնում է մոտ 6 մրցաշրջան և 2011 թվականի փետրվարի 23-ին փոխանակվում և տեղ գտնում «Նյու Ջերսի Նեթս» (ավելի ուշ՝ *«Բրուքլին Նեթս»*) ակումբում, որը Ուիլյամսին ձեռք բերելու համար «Յութային» էր հանձնել պաշտպան Դևին Հարիսին, հարձակվող Դերիք Ֆեյվորսին, ինչպես նաև գալիք դրաֆթում 2 առաջին ռաունդի ընտրություններ և 3 միլիոն ԱՄՆ դոլար կանխիկ գումար։ 2011 թվականին հայտարարված լոկաուտի ժամանակ Ուիլյամսը արտոնյալ պայմանագիր է կնքում թուրքական «Բեշիկթաշի» հետ, որտեղ անցկացնում է մի քանի խաղ՝ մինչև լոկաուտի ավարտը։

Ուիլյամը 3 անգամ ճանաչվել է աստղ (*NBA All-Star*), 2 անգամ տեղ գտել «All-NBA երկրորդ թիմ» և 1 անգամ «NBA All-Rookie առաջին թիմ» խորհրդանշական հավաքականներում։

Ակումբային կարիերայից զատ, հանդես է եկել նաև Միացյալ Նահանգների բասկետբոլի ազգային հավաքականում, որի կազմում նվաճել է ոսկե մեդալ Լոնդոնի (2012) և Պեկինի (2008) ամառային օլիմպիական խաղերում, ինչպես նաև հանդես եկել ՖԻԲԱ-ի ամերիկյան առաջնությունում՝ նույնպես դառնալով ոսկե մեդալակիր։

## Արտաքին հղումներ
* Պաշտոնական կայք 
* Էջը NBA.com կայքում
* Էջը Բասկետբոլ-ռեֆերենսում 

Կատեգորիա:1984 ծնունդներ
Կատեգորիա:Ամերիկացի բասկետբոլիստներ
Կատեգորիա:Հունիսի 26 ծնունդներ
Կատեգորիա:2012 թվականի Ամառային օլիմպիական խաղերի չեմպիոններ
Կատեգորիա:2008 թվականի Ամառային օլիմպիական խաղերի չեմպիոններ
Կատեգորիա:Յութա Ջազի բասկետբոլիստներ
Կատեգորիա:Բրուքլին Նեթսի բասկետբոլիստներ
Կատեգորիա:Դալաս Մավերիքսի բասկետբոլիստներ
Կատեգորիա:Կլիվլենդ Կավալիերսի բասկետբոլիստներ
Իռլանդական ֆլեյտա

Իռլանդական ֆլեյտան () համերգային ֆլեյտային շատ նմանվող գործիք է, որը պատրաստվում է փայտից։ Այն օգտագործվում է իռլանդական և շոտլանդական ազգային երաժշտություններում և անվանվում է նաև շոտլանդական ֆլեյտա։

## Կառուցվածքը և օգտագործումը
Իռլանդական ֆլեյտան պատրաստվում է փայտից։ Խողովակի վրայի անցքերը ավելի լայն են, որը և թույլ է տալիս նվագել ավելի արագ (ազգային երաժշտական տարր) և կատարել նոտաների գլիսսանդոներ։ Անցքերի լայնությունը բարձրացնում է նաև գործիքի ձայնի ուժգնությունը։ Սկզբնական շրջանում իռլանդական ֆլեյտան համարյա չէր տարբերվում համերգային ֆլեյտայից բայց այս վերջինը կատարվեց տարբեր փոփոխություների՝ հիմնականում 19-րդ դարում և երկու գործիքները հեռվացան իրարից։ Շատ ֆլեյտահարներ նվագում են նաև իռլանդական ֆլեյտա։ Այս գործիքի առաջին վիրտուոզ կատարողներից էր իռլանդացի Չարլզ Նիքոլսոնը։ Իռլանդական ֆլեյտան ունի ավելի հասարակ կառուցվածք ի տարբերություն համերգային ֆլեյտայի։ Այս գործիքը պատրաստվում է բարձրակարգ փայտերից՝ էբենոսափայտ և կոկոսափայտ։ Հանդիպում է նաև շիմշատը։

Կատեգորիա:Ֆլեյտաներ
Թին վիսլ

մինի|200px|Տարբեր վիսլեր
**Թին վիսլ** (, ), ֆլեյտաների ընտանիքին պատկանող ազգային երաժշտական գործիք, որը լայն տարածում ունի Բրիտանական կղզիներում, Իռլանդիայում և Շոտլանդիայում։ Գործիքը պատրաստվում է փայտից և մետաղից։ Այն ունի շատ մեղմ և նուրբ հնչողություն և նմանվում է հայկական սրնգին։

## Օգտագործումը
Ինչպես արդեն հայտնի է, ֆլեյտան համարվում է ամենահին երաժշտական գործիքներից մեկը։ Բոլոր երկրներում այս գործիքն առաջինն է մտել գործառության մեջ։ Դժվար է ասել, թե որտեղից է վիսլը հայտնվել Իռլանդիայում և դրան հարող տարածքներում, բայց այն օգտագործվում է արդեն շատ վաղ ժամանակներից։

Երրորդ դարից սկսած Անգլիայում և Իռլանդիայում օգտագործվում էին ոսկրից պատրաստած փոքր ֆլեյտաներ։ Այնուհետև շրջանառության մեջ մտան իտալական տարբեր չափսի ֆլեյտաներ։ 14-րդ դարում Շոտլանդիայում օգտագործվում էր Տուսկուլում վիսլ անունով գործիք, որը ուներ մետաղյա տասնչորս սանտիմետր երկարության խողովակ։

17-րդ դարում այս տիպի ֆլեյտաները սկսեցին անվանվել ֆլաժոլետներ, ինչպես դրանք անվանվում էին Ֆրանսիայում։ Ֆլաժոլետ տերմինը օգտագործվում է մինչ օրս։ 19-րդ դարից սկսվում է օգտագործվել թին վիսլ անունը։ Գոյություն ուներ այս գործիքի մեկ այլ տարատեսակ՝ փեննի վիսլը, որը օգտագործվում էր որպես խաղալիկ։ Երեխաները այս գործիքը նվագում էին փողոցներում փող աշխատելու նպատակով։ Այստեղից էլ գալիս է տերմինի բացատրությունը՝ փեննի նշանակում է մանրադրամ։ Գործիքն արագ սկսում են օգտագործել Անգլիայում, Շոտլանդիայում և Իռլանդիայում։ Այն օգտագործվում էր ազգային երաժշտության մեջ։ Գործիքի ոչ թանկ գնի շնորհիվ այն կարելի էր գտնել գրեթե բոլոր տներում։ Այն դառնում է շատ հայտնի։ Տարբեր ֆլեյտա պատրաստողներ վիսլը պատրաստում են նաև պղնձից։

Վիսլի խողովակի ծայրին միանում է լեզվակը, որը կարող է լինել մետաղից կամ պլաստմասայից։ Հանդիպում են տարբեր գույնի լեզվակներ։

Գործիքը լայն օգտագործում ունի Իռլանդական և Շոտլանդական ազգային երաժշտական խմբերում։ Բացի ազգային երաժշտությունից այն նաև օգտագործվում է ֆոլկ ռոք և ֆոլկ մետալ երաժշտական ժանրերում։

Կատեգորիա:Ֆլեյտաներ
Կատեգորիա:Փայտյա փողային գործիքներ
Կատեգորիա:Իռլանդական երաժշտություն
Կատեգորիա:Շոտլանդական երաժշտություն
Թայսոն Չենդլեր

**Թայսոն Կլեոտիս Չենդլեր** (անգլ.՝ *Tyson Cleotis Chandler*, ), ամերիկացի նախկին բասկետբոլիստ, կենտրոնական։

Չենդլերը չի մասնակցել ուսանողական առաջնություններին և ավագ դպրոցն ավարտելուց հետո մուտք է գործել 2001 թվականի NBA դրաֆթ` ընտրվելով «Լոս Անջելես Կլիպերսի», կողմից և ավելի ուշ տեղ գտնելով «Չիկագո Բուլսում»։ 2006 թվականին Չենդլերը տեղ է գտնում 
«Նյու Օռլեանս Հորնեթս» (այժմ՝ *«Պելիկանս»*) ակումբում և այնտեղ անցկացնում երեք մրցաշրջան։ Մեկ մրցաշրջան անցկացրել է ետնապահ «Շառլոթ Բոբքեթս» ակումբում։ Ընդամենը մեկ խաղաշրջան անցկացնելով «Դալաս Մավերիքս» ակումբում՝ Չենդլերը կատարում է կարևոր մեկնարկային բասկետբոլիստի դեր և իր ավանդն է ունենում 2011 թվականին ակումբի առաջին չեմպիոնական տիտղոսի նվաճման մեջ։

Եղել է Միացյալ Նահանգների բասկետբոլի ազգային հավաքականի անդամ, որի կազմում նվաճել է ոսկե մեդալներ Լոնդոնի 2012 թվականի օլիմպիական խաղերում, ինչպես նաև ՖԻԲԱ-ի ամերիկյան և աշխարհի առաջնություններում՝ համապատասխանաբար 2007 և 2010 թվականներին։

## Ծանոթագրություններ

## Արտաքին հղումներ
* Պաշտոնական կայք 
* Էջը NBA.com կայքում
* Էջը Բասկետբոլ-ռեֆերենսում 

Կատեգորիա:1982 ծնունդներ
Կատեգորիա:Հոկտեմբերի 2 ծնունդներ
Կատեգորիա:Ամերիկացի բասկետբոլիստներ
Կատեգորիա:Ամերիկացի օլիմպիական չեմպիոններ
Կատեգորիա:Շառլոթ Բոբքեթսի բասկետբոլիստներ
Կատեգորիա:Նյու Օռլեանս Պելիկանսի բասկետբոլիստներ
Կատեգորիա:Նյու Յորք Նիքսի բասկետբոլիստներ
Կատեգորիա:Դալաս Մավերիքսի բասկետբոլիստներ
Կատեգորիա:Ֆինիքս Սանսի բասկետբոլիստներ
Կատեգորիա:2012 թվականի Ամառային օլիմպիական խաղերի չեմպիոններ
Կատեգորիա:Լոս Անջելես Լեյքերսի բասկետբոլիստներ
Չուլալոնգկորն

**Չուլալոնգկորն** կամ **Ռամա V**, ծնված որպես՝ **Փհրա Բատ Սոմդետ Փհրա Պորամինթհրա Մահա Չուլալոնգկորն Փհրա Չունլա Չոն Կլաո Չաո Յու Հուա** (թայ՝ พระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว) (), Սիամի միապետը 1868-1910 թվականներին։ Եղել է Չակրի դինաստիայի հինգերորդ ներկայացուցիչը։ Համարվում է Սիամի պատմության մեծագույն թագավորներից մեկը։ Չուլալոնգկորնի անունը կապվում է Սիամի մոդեռնիզացիայի, խոշոր պետական և սոցիալական բարեփոխումների ինչպես նաև Ֆրանսիական Հնդկաչինի և Բրիտանական Կայսրության գաղութարարչական քաղաքականության դեմ մղված պայքարների հետ։ Ռամային հաջողվել է իր երկիրը զերծ պահել գաղութացումից։ Երկրում կարևոր բարեփոխումներ կատարելու և այն անկախ պահելու շնորհիվ Չուլալոնգկորնին էր շնորհվել *Փհր Պիյա Մահարատ* (พระปิยมหาราช – *մեծն սիրված արքա*) տիտղոսը։

## Ծանոթագրություններ

## Արտաքին հղումներ
* Արքա Չուլալոնգկորնի օրը 
* Չուլալոնգկորնի այցը Շվեդիա (տեսանյութ, 1897թ.)
* Նորին մեծություն արքա Չուլալոնգկորն Ռամա V-ի կենսագրությունը  

Կատեգորիա:Թաիլանդացի միապետներ
Կատեգորիա:Պատվո լեգեոնի շքանշանի Մեծ խաչի ասպետներ
Կատեգորիա:Կապիչի շքանշանի ասպետներ
Իսպանիայի ACB լիգա

**Իսպանիայի ACB լիգա** (իսպաներեն անվանում՝ *Liga ACB*), հովանավորչական պատճառներով նաև հայտնի որպես **Լիգա Էնդեսա** (*Liga Endesa*), տղամարդկանց պրոֆեսիոնալ բասկետբոլի բարձրագույն լիգա Իսպանիայում։ Հիմնադրվել է 1957 թվականին՝ որպես **«Լիգա նասյոնալ»** (*Liga Nacional* - *ազգային լիգա*), որը սկզբնապես ղեկավարվում էր Իսպանիայի բասկետբոլի ֆեդերացիայի կողմից, 1983–84 խաղաշրջանից կառույցը կարգավորվում է Բասկետբոլային ակումբների ասոցիացիայի (իսպ.՝ *Asociación de Clubs de Baloncesto*, կրճատ՝ *ACB*) կողմից։ ACB լիգան ներկա պահին հանդիսանում է երրորդ լավագույն ազգային առաջնությունը Եվրոպայում։ Լիգան աշխատում է ՖԻԲԱ-ի օրենքներով։

Լիգայում ներկա պահին հանդես են գալիս 18 բասկետբոլային ակումբներ, որոնցից են «Բարսելոնա Ռեգալը», «Ռեալ Մադրիդը», «Կախա Լաբորալ Բասկոնիան», «Վալենսիա Բասկետը» և այլն։ Առաջնությունը ռեկորդային 31 անգամ հաղթել է Մադրիդի «Ռեալը»։

## Ակումբները

## Արտաքին հղումներ
* Պաշտոնական կայք 
* Euroleague.net էջը

Կատեգորիա:Սպորտային կազմակերպություններ
Կատեգորիա:Սպորտն Իսպանիայում
Կոսովոյի ազատագրության բանակ

150px|աջից|մինի|Կոսովոյի Ազատագրության Բանակի դրոշը

**Կոսովոյի Ազատագրության Բանակը** (ալբաներեն՝ Ushtria Çlirimtare e Kosovës (UÇK), անգլերեն՝ Kosovo Liberation Army (KLA)) զինված կազմակերպություններ էր, որը գործում էր Կոսովոյում և ձգտում էր Կոսովոյի ալբանական բնակչության անկախությանը Սերբիայից (Հարավսլավիայից)։ Հիմնական գործունեթյունը ծավալել է 1996 թ․-ից մինչև 1999 թ․–ի Կոսովոյոի պատերազմը՝ ՆԱՏՕ-ի կողմից Հարավսլավիայի ռմբակոծումը։ Տարբեր ժամանակներում ունեցել է 6-20 հազար անդամ։ Ֆինանսական և նյութական աջակցություն է ստացել Թուրքիայից, Ալբանիայից, երբեմն էլ՝ ՆԱՏՕ–ից

Սերբիան այն համարել է ահաբեկչական կազմակերպություն։ Ռոբերտ Գելբարդը՝ ԱՄՆ ներկայացուցիչը Բալկաններում, 1998 թվականին ևս այն որակել է որպես ահաբեկչական կազմակերպություն։ ՄԱԿ-ը ևս այդպես է նկարագրել այս կազմակերպությունը։

## Ծանոթագրություններ

Կատեգորիա:Ահաբեկչություն
Կատեգորիա:Զինված ուժեր
Կատեգորիա:Պարտիզանական շարժումներ
Վասիլիս Սպանուլիս

**Վասիլիս Սպանուլիս** (հուն.՝ *Βασίλης Σπανούλης*, ), հույն նախկին բասկետբոլիստ։ Մարզական կարիերայի մեծ մասն անցկացրել է Հունաստանի բասկետբոլի լիգայում և Բասկետբոլի Եվրալիգայում հանդես եկող «Օլիմպիակոս» ակումբում։ Խաղացել է խաղարկողի և հարձակվող պաշտպանի (այլ կերպ՝ կոմբոգարդ) դիրքերում։

Սպանուլիսը մասնագիտական կարիերան հաջողությամբ մեկնարկում է «Գիմնաստիկոս Լարիսսա» ակումբում։ 2002 թվականին նրան շնորհվում է Հունաստանի բասկետբոլի լիգայի լավագույն երիտասարդ բասկետբոլիստի մրցանակը։ Ցուցաբերած բարձրորակ խաղի շնորհիվ Սպանուլիսը տեղ է գտնում Աթենքի «Մարուսի» ակումբում։ 2004–2005 մրցաշրջանում Սպանուլիսն առաջնորդում է թիմը դեպի ազգային լիգայի եզրափակիչ և Եվրագավաթի 1/4 եզրափակիչ։ 2005 թվականին Սպանուլիսը պայմանագիր է կնքում հունական լավագույն ակումբներից մեկի՝ «Պանատինաիկոսի» հետ, որի կազմում արդեն դրոշմում է իր ուրույն տեղը Եվրալիգայում։ 2005–2006 մրցաշրջանում Սպանուլիսն առաջին անգամ դառնում է All-Euroleague խորհրդանշական հավաքականի անդամ։ 2006–2007 մրցաշրջանը Բասկետբոլի ազգային ասոցիացիայի (NBA) «Հյուստոն Ռոքեթս» ակումբի հետ անցկացնելուց հետո Սպանուլիսը կրկին վերադառնում է «Պանատինաիկոս»։ 2009 թվականին Սպանուլիսն իր թիմն առաջնորդում է դեպի Եվրալիգայի տիտղոսը, իսկ ինքը Սպանուլիսը ճանաչվում է «Եվրալիգայի եզրափակիչ քառյակի MVP»։ 2010 թվականի ամռանը Սպանուլիսը տեղ է գտնում «Օլիմպիակոսում», որի կազմում երկու տարի անընդմեջ 2012 և 2013 թվականներին Սպանուլիսը կրկին դառնում է Եվրալիգայի չեմպիոն և կրկին արժանանում եզրափակիչ քառյակի MVP-ի մրցանակին։

Սպանուլիսը Հունաստանի բասկետբոլի ազգային հավաքականի անդամ է, որի կազմում նվաճել է ոսկե և բրոնզե մեդալներ համապատասխանաբար 2005 և 2009 թվականների Եվրոպայի առաջնություններում, ինչպես նաև արծաթե մեդալ 2006 թվականի ՖԻԲԱ-ի աշխարհի առաջնությունում։

## Ծանոթագրություններ

## Արտաքին հղումներ
* Պաշտոնական բլոգ  
* Կենսագրությունը NBA.com կայքում
* Euroleague.net էջը
* Eurobasket.com էջը

Կատեգորիա:1982 ծնունդներ
Կատեգորիա:Հույն բասկետբոլիստներ
Լենս Արմսթրոնգ

**Լենս Էդվարդ Արմսթրոնգ** (անգլ.՝ *Lance Edward Armstrong*, ), ամերիկացի նախկին խճուղային հեծանվորդ։ Արմսթրոնգը ռեկորդային յոթ անգամ անընդմեջ հաղթել է «Տուր դե Ֆրանս» հեծանվավազքում՝ 1999-2005 թվականներին։ 2012 թվականին Միացյալ Նահանգների հակադոպինգային գործակալության (USADA) կողմից Արմսթրոնգին ցմահ արգելվել է զբաղվել հեծանվավազքով՝ դոպինգի օգտագործման պատճառով։ Հեծանվավազքով զբաղվելուց զատ Արմսթրոնգն հանդիսանում է «Լայվսթրոնգ» հիմնադրամի (սկզբնապես կոչվել է *«Լենս Արմսթրոնգ» հիմնադրամ*) հիմնադիրը, որը զբաղվում է քաղցկեղով տառապող մարդկանց օժանդակությամբ։ Մասնակցել է 1992, 1996 և 2000 թվականների ամառային օլիմպիական խաղերին։

Տասնվեց տարեկան հասակում Արմսթրոնգը սկսում է զբաղվել տրիաթլոնով (սպորտաձև, որում միավորված են լողը, հեծանվավազքը և վազքը) և 1989, 1990 թվականներին դառնում տրիաթլոնի համազգային չեմպիոն։ Պրոֆեսիոնալ հեծանվորդի կարիերան Արմսթրոնգն սկսում է 1992 թվականին՝ պայմանագիր կնքելով «Մոտորոլա» թիմի հետ։ Բազմաթիվ հաջողությունների է հասել 1993-1996 թվականներին։

1996 թվականի հոկտեմբերին Արմսթրոնգի մոտ հայտնաբերվում է ձվարանների չարորակ քաղցկեղ, որը տարածվել էր նրա ուղեղի և թոքերի շրջանում։ Արմսթրոնգը սկսում է անցնել ինտենսիվ բուժում, մասնավորապես կանոնավոր ենթարկվում քիմիաթերապիայի։ 1997 թվականի փետրվար ամսին բժիշկները հայտարարում են, որ Արմսթրոնգը ամբողջովին բուժված է։ Նույն տարի Արմսթրոնգը ստեղծում է «Լենս Արմսթրոնգ» հիմնադրամը, իսկ 1998 թվականից վերադառնում պրոֆեսիոնալ կարիերա՝ նոր պայմանագիր կնքելով «Յու Էս Փոստալ» թիմի հետ։ 2005 թվականի «Տուր դե Ֆրանս» մրցույթից հետո Արմսթրոնգը հայտարարում է թոշակի անցնելը կարիերայից, սակայն կրկին վերադառնում է 2009 թվականին։ 2009-11 թվականների ընթացքում հանդես է եկել «Աստանա», «Յու Սի Այ ՊրոԹիմ» և «Թիմ Ռադիո Շեք» թիմերում։

2011 թվականի փետրվարի 16-ին Արմսթրոնգը հայտարարում է հեծանվորդի կարիերայից հեռանալու մասին, չնայած այդ ժամանակաշրջանում ԱՄՆ դաշնային կառույցները սկսել էին հետաքննել դոպինգի չարաշահման մասին վարկածները։ 2012 թվականի սկզբին Արմսթրոնգը վերադառնում է պրոֆեսիոնալ տրիաթլոն, սակայն նույն թվականի օգոստոսի 24-ին նրան արգելվում է մինչև մահ զբաղվել սպորտով, ինչպես նաև զրկվում է «Տուր դե Ֆրանս» մրցույթներում հաղթած բոլոր 7 տիտղոսներից։ Արմսթրոնգը նախընտրում է չդիմել սպորտի արբիտրաժային դատարան և երբևէ չի արդարանում։ 2013 թվականի հունվարին Արմսթրոնգը հեռուստատեսությամբ հյուրընկալվում է Օփրա Ուինֆրիին և ուղիղ եթերով խոստովանում մեղքը։

## Ծանոթագրություններ

## Արտաքին հղումներ
* Պաշտոնական կայք
* «Լենս Արմսթրոնգ» հիմնադրամ
* Լենս Արմսթրոնգ&nbsp;-&nbsp;IMDb էջ

Կատեգորիա:1971 ծնունդներ
Կատեգորիա:20-րդ դարի ամերիկացի գործարարներ
Կատեգորիա:21-րդ դարի ամերիկացի գործարարներ
Կատեգորիա:Ամերիկացի հեծանվորդներ
Կատեգորիա:Սեպտեմբերի 18 ծնունդներ
Սադունց

**Սադունց**, գյուղ Հայաստանի Արագածոտնի մարզի Ալագյազ համայնքում, Արագածի ստորոտին։ Հեռավորությունը մարզկենտրոնից՝ 51 կմ հյուսիս-արևմուտք, բարձրությունը ծովի մակերևույթից՝ 2100 մետր։

## Անվանում
Մինչև 2006 թվականի հուլիսի 4-ին գյուղը կոչվել է Ամրեթազա, սակայն ըստ մամուլի տարածած տեղեկատվության՝ այն անվանափոխվել է գյուղի ներկայիս գյուղապետի Էդվարդ Սադունյանի և նրա հոր պատվին։ Վարկած կա, որ գյուղի անվանափոխությունը տեղի է ունեցել կոռուպցիոն գործընթացի շնորհիվ և Հայաստանի նախկին վարչապետ Անդրանիկ Մարգարյանի թույլտվությամբ։

## Բնակչություն
Սադունցի ազգաբնակչության փոփոխությունը.
 

## Տնտեսություն
Բնակչությունը զբաղվում է անասնապահությամբ և դաշտավարությամբ։

## Ծանոթագրություններ

Կատեգորիա:Արագածոտնի մարզի գյուղեր
UTC+1

**UTC+1**, ժամային գոտի, որում ժամանակը 1 ժամով առաջ է ընկնում UTC-ից։

## Ամբողջ տարվա ընթացքում
* 
* 
* 
* 
* 
* 
* 
* 
* 
* 
* 
* 
* 

## Ձմռանը
* 
* 
* 
* 
* 
* 
* 
* 
*  (Մեծ Բրիտանիա)
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Ամռանը
*  (Դանիա)
* 
* 
*  ()
*  ()
*  ()
* 
*  ()
* 

## Ծանոթագրություններ

## Արտաքին հղումներ
* UTC+1 գոտում գտնվող քաղաքներ

Կատեգորիա:Ժամային գոտիներ
Լատիշերեն Վիքիպեդիա

**Լատիշերեն Վիքիպեդիա** (), Վիքիպեդիա բազմալեզու և ազատ հանրագիտարանի Լատիշերեն տարբերակն է։

## Պատմություն
Լատիշերեն Վիքիպեդիան ստեղծվել է սերբերեն, կաննադա, վալոներեն և Քսոզա Վիքիպեդիաների հետ միասին։ Ամենահին հոդվածը՝ «Psihologija»–ը, գրվել է 2003 թվականի հունիսի 6–ին, սակայն 2004 թվականի դեկտեմբերի 7-ին վերահղվել է «Psiholoģija» (Հոգեբանություն) հոդվածին։ Գլխավոր էջը ստեղծվել է առաջին հոդվածից չորս ամիս հետո՝ 2003 թվականի հոկտեմբերի 6-ին։  Լատիշերեն Վիքիպեդիան 2006 թվականից սկսել է կայուն աճել։

2013 թվականի սեպտեմբերի 30-ին Վիզուալ Խմբագրիչը հասանելի է դարձել գրանցված մասնակիցներին, իսկ 2013 թվականի հոկտեմբերից՝ հասանելի է եղել բոլոր խմբագիրների համար։

2016 թվականի հոկտեմբերի դրությամբ Լատիշերեն Վիքիպեդիան հոդվածների քանակով զբաղեցնում է 64-րդ հորիզոնականը։

### Անվանում և լոգո
2004 թվականի սեպտեմբերին բեռնվել է Լատիշերեն Վիքիպեդիայի առաջին լոգոն, իսկ 2005 թվականի հունիսի 1-ին անվանումը «Wikipēdija»-ից փոխվել է «Vikipēdija»։ Լատիշերեն մամուլում օգտագործվում են «Wikipedia» և «Vikipēdija» անվանումները, սակայն «Vikipēdija»–ն ավելի ընդունված է։

## Վիճակագրություն
Այսօր՝   -ին Վիքիպեդիայի Լատիշերեն բաժինը ունի  ։ Գրանցված են  , նրանցից  կատարել են գոնե մեկ խմբագրում անցած 30 օրվա ընթացքում, իսկ   ունեն ադմինիստրատորի կարգավիճակ։ Ընդհանուր խմբագրումների թիվը հատում է -ը։

## Ծանոթագրություններ

## Արտաքին հղումներ
* Լատիշերեն Վիքիպեդիա 

Լատիշերեն
Ստորին Նորմանդիա

**Ստորին Նորմանդիա**, երկրամաս Ֆրանսիայի հյուսիս-արևմուտքում, որը ստեղծվել է 1956 թվականին, երբ Նորմանդիան բաժանվեց Ստորին Նորմանդիայի և Վերին Նորմանդիայի։ Գլխավոր քաղաքը Կանն է։ Բնակչությունը կազմում է 1 475 684 մարդ․ գրավում է 17-րդ տեղը երկրամասերի շարքում։

## Աշխարհագրություն
Երկրամասի մակերեսը 17 589 կմ² է, ծովափի երկարությունը՝ 470 կմ։ Անտառների մակերեսը կազմում է 192 000 հա։ Այստեղ տեղակայված են նաև երկրամասի 3 ազգային զբոսայգիները։ Ամենաբարձր կետը՝ Սինյալ դ'Էկուվն է։ Այնտեղով են հոսում Օրն, Մայեն և Սեն գետերը։

## Վարչական բաժանում
Երկրամասի մեջ են մտնում Կալվադոս, Մանշ և Օրն դեպարտամենտները։

## Ծանոթագրություններ

## Արտաքին հղումներ
* Site du Conseil régional  
* Basse-Normandie Meteo  
* Basse-Normandie sur Wikivoyage 

*
Քրիստիան Ձակկարդո

**Քրիստիան Ձակկարդո** (, ), իտալացի ֆուտբոլիստ, պաշտպան, Միլան ակումբի խաղացող։

## Ծանոթագրություններ

## Արտաքին հղումներ
*Ձակկարդոյի պրոֆիլը Միլան ակումբի պաշտոնական կայքում

Կատեգորիա:1981 ծնունդներ
Կատեգորիա:Բոլոնիայի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Դեկտեմբերի 21 ծնունդներ
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Մայկոն Դուգլաս

**Մայկոն Դուգլաս Սիզենանդո** (; հուլիսի 26, 1981, Նովու Ամբուրգու, Ռիու Գրանդի դու Սուլ, Բրազիլիա), բրազիլացի ֆուտբոլիստ, «Ռոմա» ակումբի աջ պաշտպան։

## Նվաճումներ
### Ակումբային

 **«Կրուզեյրո»**
* Սուլ-Մինասի գավաթակիր (**2**)՝ 2001, 2002
* Մինաս-Ժերայս նահանգի չեմպիոն (**2**)՝ 2002, 2003
* Բրազիլիայի չեմպիոն՝ 2003
* Բրազիլիայի գավաթակիր՝ 2003
**Ընդհանուր՝ 6 տիտղոս**

 **«Ինտեր»**
* Իտալիայի սուպերգավաթակիր (**3**)՝ 2006, 2008, 2010
* Իտալիայի չեմպիոն (**4**)՝ 2006/07, 2007/08, 2008/09, 2009/10
* Իտալիայի գավաթակիր (**2**)՝ 2010, 2011
* Չեմպիոնների Լիգայի հաղթող՝ 2009/10
* Աշխարհի ակումբային առաջնության հաղթող՝ 2010
**Ընդհանուր՝ 11 տիտղոս**

### Ազգային
 **Բրազիլիայի հավաքական**
* Ամերիկայի գավաթ (**2**)՝ 2004, 2007
* Կոնֆեդերացիաների գավաթ (**2**)՝ 2005, 2009
**Ընդհանուր՝ 4 տիտղոս**

### Անձանական
* 2009/10 Չեմպիոնների Լիգայի լավագույն պաշտպան
* «Ոսկե Սամբա» մրցանակի հաղթող՝ 2010

## Արտաքին հղումներ
* Պրոֆիլը torcida.com.ru կայքում 
* Պրոֆիլը Ֆուտփեդիայում 

## Ծանոթագրություններ

Կատեգորիա:1981 ծնունդներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բրազիլացի ֆուտբոլիստներ
Կատեգորիա:Ինտեր Միլանի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Կրուզեյրոյի ֆուտբոլիստներ
Կատեգորիա:Հուլիսի 26 ծնունդներ
Կատեգորիա:Մանչեսթեր Սիթիի ֆուտբոլիստներ
Կատեգորիա:Մոնակոյի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Դուգլաս Բութ

**Դուգլաս Ջոն Բութ** (, ), բրիտանացի դերասան և մոդել, հայտնի է դարձել «Բոյի համար անհանգստանալիս» ֆիլմում Բոյ Ջորջի և «Մեծ հույսեր» սերիալում Պիպի դերերով։

## Կենսագրություն
Ծնվել է Լոնդոնում։ Հայրը բրիտանացի է, իսկ մայրը հոլանդա-իսպանական ծագում ունի։ Սովորել է Սևեն օուքս դպրոցում, Քենթ կոմսությանն արևմտյան մասում, որտեղ նվագել է շեփոր։ Ոչ լրիվ աշխատանքային ժամով աշխատել է Ազգային երիտասարդական թատրոնում։ Դերասանի կարիերայում բեկումնային եղավ Բոյ Ջորջի դերը «Բոյի համար անհանգստանալիս» դրամայում։

## Անձնական կյանք
Բութը և իր քույրը Էբին ապրում են նույն բնակարանում (Լոնդոնում)։

## Ֆիլմագրություն

## Ծանոթագրություններ

Կատեգորիա:Անգլիացի մոդելներ
Կատեգորիա:Անգլիացի ֆեմինիստներ
Կատեգորիա:Բրիտանացի դերասաններ
Կատեգորիա:Բրիտանացի հեռուստատեսային դերասաններ
Կատեգորիա:Բրիտանացի մոդելներ
Կատեգորիա:Տղամարդ ֆեմինիստներ
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Բրիտանացի ֆեմինիստներ
Կատեգորիա:Անգլիացի տղամարդ կինոդերասաններ
Դարի 100 գրքերն ըստ Լը Մոնդ օրաթերթի

**20-րդ դարի 100 գրքեր** ըստ Լը Մոնդ թերթի, ֆրանսիական Լը Մոնդ թերթի կողմից 1999 թվականին կազմված ցանկ։

Սկզբնական տարբերակը եղել է 200 գրքերից, ապա անկացվել է լրացուցիչ հարցում ընթերցողների շրջանում «Այս գրքերից որո՞նք են մնացել Ձեր հիշողության մեջ» ()։ Հարցմանը մասնակցել է մոտ 17 000 ֆրանսիացի։

## Դարի 100 գրքերն ըստ Լը Մոնդ օրաթերթի էջը

## Տես նաև
* Գրականության Նոբելյան մրցանակ
* Պուլիցերյան մրցանակ

## Ծանոթագրություններ

## Արտաքին հղումներ
*Free Ebooks in the Le Monde’s 100 Books of the Century Set

Կատեգորիա:Գրականություն
Մայքլ Բուբլե

**Մայքլ Սթիվեն Բուբլե** (, ), կանադացի երգիչ փոփ-ջազային ժանրում։ Առաջատար ժամանակակից կատարող Great American Songbook-ի ցանկում, Grammy և Juno Awards մրցանակների մրցանակակիր։

## "It’s Time" և "Let It Snow"
2003 թ.-ի վերջին թողարկվեց «Let It Snow» ալբոմը։ Գլխավորող երգը հասավ Ավստրալիայի երաժշտական ցանկի գագաթնակետին։ 
Բուբլեի երկրորդ ալբոմը՝ «It’s Time» նրան մեծ հաջողություն բերեց՝ Billboard 200-ում նա զբաղեցրեց 7-րդ հորիզոնականը, ARIA Album Charts-ում 2-րդ հորիզոնականը, Ավստրալիայում՝ UK Album Charts-ում 4-րդ հորիզոնականը։

## Կենսագրություն
Բուբլեն ծնվել է Բրիտանական Կոլումբիայում, ձկնորսի ընտանիքում։
Դեռ մանուկ հասակում Բուբլեն շատ էր ունկնդրում ջազային հավաքածուներին որոնք պատկանում էին նրա պապիկինն, այնուհետև Բուբլեն նշել է որ իր պապը մեծ նշանակություն է ունեցել նրա երաժշտական ճաշակի ձևավորման հարցում։ Բուբլեն ինքնուրույն ձայնագրել է 3 ալբոմ, որոնցից մեկը նվիրել է իր պապիկին։ Բուբլեն ստացել է երկու Genie Award մրցանակ 2000 թվականին, իր երկու երգերի համար որոնք գրել է "Here's to life" ֆիլմի համար։ Առաջին հեռուստատեսային մրցանակին (Bravo!) բուբլեն արժանացել է 1997 թվականին «Big Bang Boom!» վավերագրական ֆիլմի համար ռեժիսոր՝ Մարկ Մաստերսոն։2011 թվականին ստացել է «Grammy» իր «Crazy love» ալբոմով։
Մարտի 31-ին 2011 թվականի ամուսնացել է արգենտինական դերասանուհի և երգչուհի Լուիսանա Լոպիլատոյի հետ։2013 թվականի օգոստոսի 23-ի ծնվել է նրա որդին ՝ Նոյ Բուբլեն։

## Մրցանակները և անվանակարգերը

* 2007 *Me and Mrs. Jones*. The Annual 2007 Résumé լեհական ռադիո Channel 3-ում՝ տարվա հիթ։
* 2010 թվականին դարձել է American Music Awards 2010-ի լավագույն երգիչ։
* 2011 թվականին նվաճել է Գրեմին՝ Crazy love երգով։
* 2012 թվականին ճանաչվել է Juno մրցանակաբաշխության «Լավագույն ձայնասկավառակ» անվանակարգի հաղթող՝ Christmas երգով։
* 2014 թվականին ևս մեկ Գրեմիի է արժանացել՝ «Լավագույն ավանդական փոփ ձայնասկավառակ» անվանակարգում հաղթելով՝ To Be Loved երգով։

## Ֆիլմագրություն
• The X-Files (1996) 2 Սերիա
• Duets (2000)
• Totally Blonde (2001)
• The Snow Walker (2003)
• Las Vegas (2005)
• Da Kath & Kim Code (2005)

## Ծանոթագրություններ

## Արտաքին հղումներ
* Պաշտոնական կայք
* youtube-ի պաշտոնական ալիք

Կատեգորիա:«Գրեմմի» մրցանակի դափնեկիրներ
Կատեգորիա:Երաժշտական պրոդյուսերներ
Կատեգորիա:Կանադացի դերասաններ
Կատեգորիա:Կանադացի երաժիշտներ
Կատեգորիա:Կանադացի երգահաններ
Կատեգորիա:Կանադացի երգիչներ
Կատեգորիա:Կանադացի կինոդերասաններ
Կատեգորիա:Կանադացի հեռուստատեսային դերասաններ
Կատեգորիա:Հոլիվուդյան փառքի ծառուղի
Ալեքս Քլեր

**Ալեքսանդր Ջորջ «Ալեքս» Քլեր** (անգլ.՝ Alexander George «Alex» Clare; ծնվել է 1985 թ. սեպտեմբերի 14-ին), Բրիտանական երգիչ, արտիստ և կոմպոզիտոր։ Նրա դեբյուտային ալբոմը «The Lateness of the Hour» թողարկվել է 2011 թ. հուլիսի 11-ին։ Ալբոմի ձայնագրությունը տեղի է ունեցել Island Records ստուդիայում՝ պրոդյուսերներ Mike Spencer-ի և Major Lazer-ի աջակցությամբ։

## Տեսահոլովակներ

## Ծանոթագրություններ

## Արտաքին հղումներ
http://www.alexclare.com - Պաշտոնական կայք

Կատեգորիա:1985 ծնունդներ
Կատեգորիա:21-րդ դարի երգիչներ
Կատեգորիա:Հրեա երգիչներ
Հնակենսաբանություն

Հնակենսաբանությունը (անգլ. archaeobiology կամ palaeoethnobiology) գիտություն է անցյալ դարաշրջանների մարդու և նրա գործունեության հետ առնչված կենդանի օրգանիզմների մասին։ Ի տարբերություն հնէակենսաբանության http://en.wikipedia.org/wiki/Palaeontology (անգլ. palaeontology), որի ուսումնասիրության առարկա են հանդիսանում բոլոր անցյալ երկրաբանական ժամանակաշրջանների կենդանի օրգանիզմները և որի մի ճյուղն է հանդիսանում նաև հնակենսաբանությունը, ժամանակագրորեն վերջինիս հետազոտության ոլորտն ընդգրկում է միայն չորրորդական ժամանակաշրջանը http://en.wikipedia.org/wiki/Quaternary (այսինքն, երբ մարդն արդեն գոյություն է ունեցել)։ Հնակենսաբանության հիմնական ճյուղերն են հնաբուսաբանությունը http://hy.wikipedia.org/wiki/Հնաբուսաբանություն և հնակենդանաբանությունը։ Ֆիզիկական մարդաբանությունը http://en.wikipedia.org/wiki/Biological_anthropology ևս հնակենսաբանության ճյուղերից է։

Կատեգորիա:Հնէաբանություն
Կատեգորիա:Կենսաբանության բաժիններ
Հնաբուսաբանություն

մինի
**Հնաբուսաբանությունը** ( կամ palaeoethnobotany) գիտություն է անցյալ դարաշրջանների մարդու գործունեության հետ առնչվող բույսերի մասին։ Ի տարբերություն հնէաբուսաբանության (անգլ. palaeobotany), որի ուսումնասիրության առարկա են հանդիսանում բոլոր անցյալ երկրաբանական ժամանակաշրջանների բույսերը և որի մի ճյուղն է հանդիսանում հնաբուսաբանությունը, ժամանակագրորեն վերջինիս հետազոտության ոլորտն ընդգրկում է միայն չորրորդական ժամանակաշրջանը։ Հնաբուսաբանության հիմնական ճյուղերն են հնապտղասերմնաբանությունը (archaeocarpology), հնափայտաբանությունը (anthracology) և հնափոշեհատիկաբանությունը (archaeopalynology)։ Հնապտղասերմնաբանությունը ուսումնասիրում է մարդու հետ առնչություն ունեցած անցյալ դարաշրջանների պտուղները, սերմերը և այլ դիասպորներ։ Հնափայտաբանության ուսումնասիրության օբյեկտներն են ածխացած, ջրազրկված, հանքայնացած և այլ վիճակներում գտնվող փայտի մնացորդները և բույսերի այլ փոխադրող հյուսվածքների մնացորդները՝ որպես կանոն հայտնաբերված հնավայրերից։ Հնափոշեհատիկաբանությունը ուսումնասիրում է հնավայրերի տարբեր իրավիճակներից հայտնաբերված փոշեհատիկները՝ ծաղկափոշին, սպորները և այլն։ Հնաբուսաբանության առաջնահերթ խնդիրն է կատարել անցյալ դարաշրջանների մարդկանց կյանքում բույսերի դերի և նշանակության վերաբերյալ վերլուծություններ, ինչպես նաև բույսերի միջոցով տեղեկություն ստանալ անցյալի մարդկանց միջավայրի վերաբերյալ։ Անցյալ դարաշրջանների մարդկանց բուսական տնտեսության՝ բուսաբուծության, հավաքչության, բուսական սննդի, բույսերի հետ առնչվող ծիսակարգերի և պաշտամունքների, և միջավայրի՝ բուսական ծածկի մասին տվյալներ ստանալու հիմնական միջոցը հնաբուսաբանական ուսումնասիրություններն են։

## Աղբյուրներ
* Հովսեփյան Ռ.Ա. 2009. Դաշտային մշակաբույսերը և տարածված մոլախոտերը Հայաստանի տարածքում նոր քարի – երկաթի դարաշրջաններում։ Ատենախոսություն Զ.01.02՝ “Բուսաբուծություն” մասնագիտությամբ կենսաբանական գիտությունների թեկնածուի աստիճանի հայցման համար։ ՀՀ ԳՆ Երկրագործության և բույսերի պաշտպանության գիտական կենտրոն։ Գիտ. ղեկ.՝ Հ.Վ. Հովսեփյան, Երևան, 152 էջ։

Կատեգորիա:Հնէաբուսաբանություն
Կատեգորիա:Բուսաբանության բաժիններ
Ուիլյամ Պերկին

Սըր **Ուիլյամ Հենրի Պերկին** (ավագ) (, ), անգլիացի քիմիկոս, օրգանիկ։ 1853 թվականից եղել է Ա․ Հոֆմանի աշակերտը, ապա՝ ասիստենտը, 1884-1885 թվականներին՝ քիմիական արդյունաբերության ընկերության պրեզիդենտը։ Ստացել է առաջին սինթետիկ օրգանական ներկանյութը՝ մովեինը (վառ կարմիր գույնի), կազմակերպել դրա արտադրությունը, բացահայտել (1868) չհագեցած արոմատիկ (\beta -արիլակրիլային) թթվի ստացման եղանակը։

Որդին՝ **Ուիլյամ Հենրի** (կրտսեր) (1860–1929), Ուիլյամ Հենրիի ավագի որդին։ Աշխատանքները հիմնականում վերաբերում են ալիցիկլիկ միացությունների սինթեզին ու կառուցվածքին։ 
## Ծանոթագրություններ

Կատեգորիա:Անգլիացի քիմիկոսներ
Կատեգորիա:Թոքաբորբից մահացածներ
Կատեգորիա:Անգլիացի գյուտարարներ
Կատեգորիա:Բավարիայի գիտությունների ակադեմիայի անդամներ
Կատեգորիա:Լոնդոնի համալսարանի շրջանավարտներ
Կատեգորիա:Բրիտանացի քիմիկոսներ
Կատեգորիա:Անգլիացի գիտնականներ
Կատեգորիա:Բրիտանացի գործարարներ